
Je li dozvoljeno spomenuti umrlu osobu po nekoj osobini ili po fizičkoj karakteristici po kojoj se raspoznavala dok je bila živa? Ubraja li se to u ***[ogovaranje](https://pitajucene.com/search/ogovara/questions/ "Pretraži pitanja o ogovaranju")***?


* 
* 
* 
* 
* 
* 
* 

 
Je li dozvoljeno spomenuti umrlu osobu po nekoj osobini ili po fizičkoj karakteristici po kojoj se raspoznavala dok je bila živa? Ubraja li se to u ogovaranje?

***[Ogovaranje](https://pitajucene.com/search/ogovara/questions/ "Pretraži pitanja o ogovaranju")*** je strogo zabranjeno, a pogotovu ako se radi o osobi koja je umrla. Resulullah, sallallahu alejhi ve sellem, u jednom hadisu kaže da se ne govori (pogrdno) o umrlima jer su oni otišli Gospodaru i zatekli djela koja su činili, to jest, da su u potpunosti dobili ono što su zaslužili. Međutim, nije ogovaranje spomenuti izgled osobe, ni za života ni poslije smrti, ako u tome nije kakva manjkavost.


Muslim (2589) je zabilježio preko Ebu Hurejre, radijallahu anhu, koji pripovijeda da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, upitao: *“Znate li šta je* ***[gibet](https://pitajucene.com/search/Gibet/questions/ "Pretraži pitanja o gibetu")***?” ***[Ashabi](https://pitajucene.com/search/ashab/questions/ "Pretraži pitanja o ashabima")*** odgovoriše: “Allah i Njegov Poslanik najbolje znaju.” Poslanik, sallallahu alejhi ve sellem, reče: *“Gibet je da spominješ svog brata po nečemu što ne bi volio o sebi čuti.”*Neko primijeti: “A šta ako je istina to što o njemu iznosim?” *“Ako je istina, ogovorio si ga; ako nije istina, potvorio si ga”*, objasni Vjerovjesnik, sallallahu alejhi ve sellem.


El-Buhari (67) i Muslim (1679) zabilježili su preko Ebu Bekre, radijallahu anhu, da je Resulullah, sallallahu alejhi ve sellem, na Oprosnom hadžu, između ostalog, rekao: *“Zaista su vam vaši životi, imeci i čast sveti kao što je svet ovaj dan, koji se nalazi u ovom, svetom mjesecu i kao ovaj sveti grad. Jesam li dostavio?”*


Ebu Davud (4875), Et-Tirmizi (2502) i Ahmed, 6/189, zabilježili su da je Aiša, radijallahu anha, pred Vjerovjesnikom, sallallahu alejhi ve sellem, rekla: “Pa zar ti se sviđa Safijja onako niska?” *“Rekla si tako tešku riječ koja, koda bi se stavila u morsku vodu, zamutila bi je”*, ljutito joj odvrati Allahov Vjerovjesnik, sallallahu alejhi ve sellem.


Ebu Davud (4878) i Ahmed, 3/224, zabilježili su da Enes, radijallahu anhu, kazuje da je Poslanik, sallallahu alejhi ve sellem, ispričao: *“Na Miradžu, prošao sam pored ljudi koji su imali nokte od olova i njima grebali svoja lica i prsa. Upitao je Džibrila, ko su oni, a on mi je odgovorio: ‘To su oni koji su ogovarali ljude i kaljali njihovu čast.’”*


Et-Tirmizi (1931) i Ahmed, 6/450, zabilježili su da Ebud-Derda, radijallahu anhu, prenosi da je Vjerovjesnik, sallallahu alejhi ve sellem, rekao: *“Ko zaštiti čast svoga brata na dunjaluku, Allah će zaštiti njegovo lice od vatre na Sudnjem danu.”*  Neka nam ovi hadisi budu upozorenje i ***[opomena](https://pitajucene.com/search/opomena/questions/ "Pretraži pitanja o opomenama")***, pa da se čuvamo ogovaranja. A Allah najbolje zna.


Odgovorio: *****[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")*****


Preuzeto sa stranice minber.ba


